قهوة

تصغير|كاس. قهوة.قهوة عربية.
تصغير|قهوة تركية. من كاس جزوة
تصغير|كتقدّم القهوة العربية فمراسيم الاستقبال والضيافة الرسمية فالمملكة العربية السعودية.

**القهوة** هي مشروب كيتصاوب من بذور البن المحمصة، وكينبت فكثر من 70 بلاد، خصوصاً فالمناطق الإستوائية فـ أمريكا الشمالية والجنوبية، وجنوب شرق آسيا، وشبه القارة الهندية، وأفريقيا. وكيتقال باللي البن الخضر هو ثاني أكثر سلعة كتتداول فالعالم من بعد النفط الخام. وبسباب الكافيين اللي فيها، القهوة ممكن يكون عندها تأثير منبّه على البشر. ودابا القهوة كتعتبر واحد من أكثر المشروبات شعبية فالعالم كامل.

## إكتشاف القهوة
كيتعتاقد باللي جدود قبيلة الأورومو ف إثيوبيا كانو هما اللولين اللي كتاشفو وتعرفو على الأثر المنبّه ديال نبات حبوب القهوة. وما تلقا حتى دليل مباشر كيكشف بالضبط فين كانت كتزرع القهوة فإفريقيا، ولا كيكشف شكون كان كيستعملها كمشروب منبّه أولا حتى كيعرفها قبل القرن السبعطاش. وأقرب دليل موثوق على شريب لقهوة أولا معرفة شجرة البن بان فوسط القرن الخمسطاش، فالأديرة الصوفية فاليمن فجنوب شبه الجزيرة العربية. ومن بعد، تسارت القهوة من إثيوبيا لليمن و مصر و شبه الجزيرة العربية، وبحلول القرن الخمسطاش وصلات لأرمينيا وبلاد فارس وتركيا وشمال إفريقيا. ومن بعد نتاشرت القهوة من العالم الإسلامي للطاليان، و من تما لباقي أوروپا، وإندونيسيا، و أميريكا.

كيتم إنتاج ثمار البن اللي فيها حبوب القهوة من عند بزاف ديال الأنواع ديال الشجيرات الدايمة الخضرة اللي كتنتمي ل شجر البن. والنوعين الأكثر إنتشار هما كافيا كانيفورا (المعروفة حتى ب سمية كافيا روبوستا) وكافيا أرابيكا؛ أما الأنواع الأقل إنتشار فهي liberica و excelsa و stenophylla و mauritiana و racemosa. و كيتزرعو غالباً فـ أمريكا اللاتينية، جنوب شرق آسيا، وإفريقيا. و منين كينضجو، كيتقطفو حبوب القهوة و كيتجهزو و كيتنشّفو. و من بعد كيتحمصو البذور، قبل ما يدوزو من بزاف ديال التغييرات الفيزيائية والكيميائية. و التحميص كيكون بدرجات مختالفة، حسب النكهة اللي باغينها. و من بعد كيتطحنو وكيطيبو باش نصايبو القهوة، اللي ممكن توجد و تتقدّم بطرق متنوعة.

كتعتبر الجمهورية اليمنية من أول الدول اللي زرعات البن و صدّراتو للعالم، و الدليل هو بلي القهوة كتسمى Arabica أولا القهوة العربية اللي أصلها من اليمن؛ و بلي أشهر و أفخر أنواع القهوة هي الموكا، اللي هي تحريف من «قهوة المخاء» نسبة للمرسى اليمني المعروف (المخا). و مرسى المخا هو اللول اللي خرجت منو باطوات تجارة و تصدير البن لأوروپا و باقي دول العالم. و كيتشهر البن اليمني ب المذاق الخاص ديالو و لمداق الفريد اللي كيميزو على باقي أنواع البن اللي كتزرع و تنتج ف بلايص خرة ف العالم.

## الأصل اللغوي
ف العربية، القواميس و المعاجم كيقولو لينا باللي كلمة القهوة جاية من الفعل "قها"، و كيتقال "أقْهَى فلان": بقى كيشرب لقهوة يعني رجعات شهوتو على الماكلة قليلة بلا ما يكون مريض. و المعجم الوسيط كيقوليـنا باللي الفعل "أقْهَى" يعني داوم على شريب لقهوة، أي ولى معتاد عليها. و ف العربية، ف الشعر و الأدب، كاينين ثلاثة أشربة كيتسمّاو ب القهوة: القهوة اللي هي شراب البُن المغلي (الموضوع ديال هاد المقال)، و اللبن، و الشراب.

## التاريخ
تصغير
ألف الجزيري الحنبلي ف القرن العاشر الهجري واحد الكتاب سميتو *عمدة الصفوة في حل القهوة*، وهدّر فيه على القهوة من منظور فقهي إسلامي، و قال:

*"ف من اللي كايقول باللي هي حلال، كيشوفها شراب طاهر و مبارك على الشاربين ديالها، و كاتعطي النشاط و كاتعاون على ذكر الله و فعل العبادة. و من اللي كايقول باللي هي حرام، كايبالغ ف سبّها و كايشوّه سمعة شربها."*

الجزيري ذكر باللي القهوة دارت فتن فمكة ومصر والحجاز وݣاع فبعض بلاد المسلمين، وحتى كاين اللي روا باللي شي أمراء أمروا يهدمو القهاوي، ويكسرو الكيسان ديال الشرب، ويتلفو حبوب البن، ويعاقبو الناس اللي كيشربوها.

## زراعة ديال القهوة
الطريقة التقليدية ديال زراعة القهوة هي يحطّو عشرين حبة فكل حفرة فبداية موسم الشتا، وهاد الطريقة كتضيع فيها علاينً 50% من الحبوب، والباقي كينبت. ولكن كاينة طريقة برازيلية كتكون أكثر فعالية، وهي يحطّو الشتلات فالحاضنة حتى تكبر شوية، علاينً ما بين ستة حتى لاثنا عشر شهر، ومن بعد يزرعوها فالخارج. وغالباً كيزرعو القهوة مع محاصيل خرة بحال الذرة، الفاصولياء، والأرز فالسّنين اللولة، حيث الفلاحة عارفين شنو كتحاج هاد النباتات.

من بين الأنواع الكبار ديال القهوة، القهوة العربية كتكون غالباً أحسن من الروبوستا، حيث الروبوستا كتجي مُرّة بزاف وأقل فالنكهة، ولكن الشكل ديالها أحسن من العربية. وهادشي علاش علاينً ثلاثة أرباع القهوة المزروعة فالعالم هي العربية. وزيد عليها، الروبوستا فيها علاينً ما بين 40 حتى لـ50% كافيين كثر من العربية، وهاد السبب كيديرها بديل رخيص فالكثير من خلطات القهوة التجارية. وبذور الروبوستا اللي كتكون بجودة مزيانة، كيدخلوها فخلطة الإسبريسو الطاليانية باش تعطي مذاق قوي ورغوة مزيانة فوق الفنجان (المعروفة بالكريما).
يسار|تصغير|تصويرة كتوضح البلايص اللي كيتزرع فيها القهوة
و وخا داكشي، قهوة كافيا كانيفورا كتكون أقل عرضة للأمراض من القهوة العربية، وكيتقدر تزرع فالمناطق اللي ماشي عالية بزاف وبمناخ سخون، فين العربية ما كتقدرش تنجح. أول مرة تجمعات سلالة الروبوستا كانت فـ1890 من واد لومني، ومن بعد تنقلت من واحد الرافد ديال واد الكونݣو فزائير (اللي دابا كتسمى جمهورية الكونݣو الديمقراطية) حتى لبروكسيل، ومن تما لجاوة فجوايه 1900. و مع الإكثار من الزرع فجاوة، بدات المزارع ديال الروبوستا كتنتشر فبزاف ديال البلدان، خصوصاً ملي نتاشر مرض صدأ أوراق القهوة الخطير (هميليا فستتريإكس) اللي خلا القهوة العربية تضعف، و هاكدا تزاد الطلب على الروبوستا حيت كتقاوم هاد المرض. ودابا علاينً كل البلدان اللي كينتجو القهوة كيلقاو فيها هاد الصدا.
تصغير|332x332بك
كاينين أكثر من 900 نوع ديال الحشرات اللي كيديرو الضرر لمحاصيل القهوة فالعالم كامل، الخنافس كتشكل علاينً الثلث من هاد الحشرات الضارة، والبق كيدير الربع. كاينين حتى 20 نوع ديال الديدان الخيطية و9 أنواع ديال العث، وزيد عليهم شي حلزونات ورخويات. وحتى العصافير والفيران كياكلو حبات القهوة بعض المرات، ولكن ضررهم قليل مقارنةً مع اللافقاريات. القهوة العربية بالخصوص كتعتبر من أكثر الأنواع اللي كتأثر بهاد الكائنات، بحيث كل جزء من النبتة معرض للهجوم: الديدان الخيطية كتهاجم الجذور، الخنافس الحفارة كتحفر فالجذع والمواد الخشبية، والأوراق كيتهاجمو عليها أكثر من 100 نوع ديال يرقات الفراشات والعث.

كثير من المرات تبين باللي الرش العشوائي بالمبيدات كيكون كارثة، حيث الحيوانات اللي كتاكل الآفات كتكون أكثر حساسية من الآفات راسهم. عوض هاد الطريقة، دارو واحد النظام ديال إدارة متكاملة للآفات، اللي كيستعمل تقنيات بحال العلاج الموجه غير فالمناطق اللي فيها تفشي، وتغيير بيئة المحاصيل باش ما تبقاش صالحة للآفات. وكثيراً كيتقطعو الأغصان اللي فيها الحشرات القشرية بزاف ويتخلاو فالأرض، باش الطفيليات القشرية تهاجم القشور اللي فالأغصان المقطوعة وحتى اللي فالنبات.

الخنفساء الحفّارة ديال بذور القهوة، اللي طولها كيوصل حتى لـ 2 مليمتر، كتعتبر من أخطر الحشرات على صناعة القهوة فالعالم، حيث كتقدر تخسر حتى لـ 50% أولا أكثر من ثمار القهوة فالمزارع ديال بزاف ديال البلدان المنتجة. الخنفساء الأنثى كتعضّ وكتدير ثقب صغير فبذرة القهوة، وكتحط ما بين 35 حتى لـ 50 بيضة. الفراخ ديالها كيكبرو وسط النبات، ومن بعد كيتزاوجو ويخرجو من البذرة المخسورة باش يعاودو دورة حياتهم. المبيدات الحشرية غالباً ما كتكونش فعّالة حيث الصغار كيكونو محميين داخل الثمرة، ولكن ملي كيطّلعو كيبقاو بلا حماية قدّام الطيور. ملي الأشجار كتكون قريبة من بعض، العصافير الصفراء الميريكانية والعصافير المغرّدة وأنواع خرة كتاكل هاد الحشرات وكتنقص عددهم حتى لـ 50% فالمزارع ديال كوستاريكا.

## الصحة العامة
دارو بزاف ديال الأبحاث العلمية باش يدرسو العلاقة بين شريب لقهوة وكثرة الأمراض. أغلب الطبا كيتافقو بلي شريب لقهوة باعتدال عند الناس الصحاح يا إما ضروري يا إما مفيد. فـ 2012، منظمة الصحة العالمية والجمعية الميريكانية لرعاية المتقاعدين دارو دراسة على النظام الغذائي والصحة، وحللو العلاقة بين شريب لقهوة ونسبة الوفاة. لقاو بلي الناس اللي كيشربو القهوة كيعيشو أكثر من اللي ما كيشربوهاش، ونسبة الوفاة عندهم أقل. ولكن الباحثين قالو بلي هاد الدراسة ما كتحددش السبب الحقيقي، وخاص مزيد ديال الأبحاث. حتى مجلة "نيو إنغلاند" للطب نشرت دراسة فـ 2012 بنفس النتيجة علاينً، والباحثين من كلية هارفارد للصحة العامة قالو: "القهوة ممكن تكون عندها منافع صحية، ولكن خاصنا نزيدو نبحثو مزيان.

وكانت النتائج كاتبين متناقضين بخصوص واش القهوة عندها شي فوائد صحية محددة، وزد على ذلك النتائج كاتبين متضاربات على التأثيرات السلبية المحتملة من إستهلاك القهوة. وزيادة على هادشي، كانت النتائج والتعميمات كاتصعب بسباب الإختلاف ف العمر، الجنس، الحالة الصحية والكمية المتناولة.

### الفوائد الصحية
على حساب أبحاث لكونصير فالمملكة المتحدة، النتائج ديال الدراسة الكبيرة اللي تداروا عليها في 2012 عطاو نظرة واضحة على تأثير شريب لقهوة على لكونصير، ووضحوا بلي فعلاً ماكاينش أي إرتباط بيناتهم. النتائج ديال الدراسة كاتقول بلي "شريب لقهوة ماكانش عندو تأثير على معدل الوفاة بسباب لكونصير". وفي نفس الوقت، كاينين دراسات خرة كاتبين بلي شريب لقهوة كيقلل من خطر الإصابة بأمراض بحال الزهايمر، الخرف، الشلل والرعاش، أمراض القلب، السكار من النوع الثاني، مرض الكبد الدهني الغير كحولي، تليف الكبد، النقرس، وحتى لكونصيرات ديال الكبد، الجلد، الپروسطاطا، لمصارن، الدماغ، المريء، القولون، بطانة الرحم، الثدي، الفم والحلق. وفي الحقيقة، حتى القهوة اللي منزوعة الكافيين عندها تأثيرات وقائية ضد أمراض بحال سرطان الپروسطاطا ومرض السكار من النوع 2، وهاد كيورينا بلي الفوائد الصحية ديال القهوة ماشي غير بفضل الكافيين.

وتبين بلي القهوة فيها مضادات الأكسدة اللي كتمنع الجذور الحرة من التسبب في تلف الخلايا، وهاد الشيء اللي ممكن يؤدي للسرطان. مستوى الأكسدة كيعتمد على كيفاش كيتحمروا الحبوب وشنو هي المدة ديال التحميص. الدلائل كاتقول بلي القهوة المحمصة كتكون فيها مضادات أكسدة أكثر من القهوة الخضرا.

ما بقاوش كيعتقدو بلي القهوة هي واحد من عوامل الخطر ديال مرض القلب التاجي. التحليل ديال 2012 لخص بلي الناس اللي كيشربو كميات معتدلة من القهوة عندهم معدل أقل ديال الإصابة بقصور القلب، وكان أكبر تأثير عند الناس اللي كيشربو أكثر من ربعة فناجين في اليوم. وزيادة على هادشي، إستهلاك القهوة المعتاد كيرتبط بتحسن في وظيفة الأوعية الدموية. الدراسة دامت عشر سنوات بين 50739 مرا ف لميريكان (متوسط الأعمار ديالهم 63 سنة) وكانو فالغالب ماعندهومش أعراض الإكتئاب (في عام 1996)، وارتبط إستهلاك القهوة سلبا مع خطر الإصابة بالإكتئاب السريري. فدراسة خرة نُشرت ف2004، لاحظو علاقة عكسية بين معدلات الإنتحار وتناول القهوة. وأوضحوا بلي تأثير الكافيين هو بلي كيمنع التأثيرات المثبطة للأدينوزين على دوبامين الأعصاب فالدماغ وكيخفف مشاعر الإكتئاب. إستهلاك القهوة كيرتبط أيضا مع تحسين وظيفة بطانة الأوعية الدموية. وأثبتوا بلي خلاصة القهوة كتمنع الإنزيم 11β هيدروكسي ستيرويد نوع 1، اللي هو الانزيم اللي كيحول الكورتيزون لهرمون الكورتيزول، وهاد الشي كيتوافق مع العلاج الصيدلاني الحالي الشايع لمرض السكار من النوع 2 ومتلازمة التمثيل الغذائي.

### الخطر الصحي
بديل=Lines from explanatory text point to portions of the body.|تصغير|أيضاً، الأفراد المسنين اللي عندهم نظام أنزيمي منضب ماكيقدروش يشربو القهوة اللي فيها الكافيين.شرب كميات كبيرة من القهوة ممكن يسبب حالات مزعجة بزاف، خصوصا بالنسبة للمسنين، وفي حالات نادرة، الآثار السلبية ممكن تهدد حياتهم. الآثار السلبية ديال القهوة كتولي أكثر إنتشاراً فاش كتكون كمية القهوة كبيرة. بزاف من المخاطر الصحية المرتابطة بالقهوة كاتجي من الكافيين اللي فيها، وداكشي علاش يمكن تفاديها من خلال شرب قهوة منزوعة الكافيين.

كاين مكونات زيتية سميتهم ثنائي التربين (diterpenes) موجودين ف القهوة غير المرشحة والقهوة اللي كتستعمل مرشحات معدنية، ولكن ماكاينش ف القهوة اللي كيتستعملو ليها مرشحات ورقية.
## مصادر

تصنيف:مشروبات ماشي كوحولية
تصنيف:مشروبات